Biološki list
<s>Biološki list je pola stoljeća (1953 - 2004.) bio glasilo Biološkog društva Bosne i Hercegovine.</s><s>Na inicijativu prof. dr. Stjepana Urbana,  osnovan je i registriran časopis pod  naslovom Biološki list, a prvi broj se pojavio  januara 1953.</s><s>U impresumu je pisalo:</s>

<s>Svi navedeni ciljevi i zadaci Biološkog lista od njegovog prvog do posljednjeg broja trajno su realizirani  za dobrobit učenika osnovnih i srednjih škola, ali isto tako njihovih nastavnika  i uopće ljubitelja prirode.</s><s>Shodno navedenom autori radova koji su objavljivani u svakom broju časopisa bili su prvenstveno biolozi, asistenti i nastavnici, koji su bili uposlenici Odsjeka za biologiju Prirodno-matematičkog fakulteta Univerziteta u Sarajevu, ali i drugih fakulteta kako u zemlji tako i u inozemstvu, biolozi i stručnjaci Zemaljskog muzeja BiH, raznih instituta, također, najizrasliji nastavnici u školama i dr.
 
Urednički kolegij ili Redakcijski odbor Biološkog lista sačinjavali su univerzitetski, srednjoškolski i osnovnoškolski nastavnici.</s><s>Na čelu je bio Glavni i odgovorni urednik koji je tijesno surađivao s redakcijskim kolegijem.</s><s>Važno je naglasiti da je rad Uredništva bio   zahtijevan i odgovoran,  kako u pogledu odabira kvalitetnih priloga tako i u pogledu poštivanja rokova redovitog tiskanja, a posebano je bio ozbiljan rad na dobroj organizaciji distribucije časopisa u učeničkoj populaciji.</s><s>U polustoljetnom trajanju Biološkog lista relativno mali broj glavnih i odgovornih urednika se smjenjivao.</s><s>Prva urednica je bila Lenka Kaluđerčić, prof. (u periodu 1953. do 1958.), nakon nje ovu funkciju prihvaćaju nastavnici  Odsjeka za biologiju Prirodno-matematičkog fakulteta, prvo, dr. Tonko Šoljan (1958. – 1971.), zatim,  od 1971. do 1979. godine ovu dužnost prihvaća dr. Vojislav Pavlović, a njegov nasljednik je  dr. Petar Grgić (1980. – 1989.).</s><s>Septembarsko-oktobarski broj 1989. godine uređuje dr. Dubravka Šoljan i ostale brojeve do 1998. godine, s tim da su u ratnom periodu štampana samo četiri broja tj. po jedan broj godišnje.</s><s>Školske 1988./1989. godine uloga glavne urednice povjerena je dr. Narcisi Guzina koja zajedno s uredničkim kolegijem priređuje sve brojeve do posljednjeg koji se pojavio školske godine 2003./2004., upravo kada je Biološki list u decembru s jubilarnim brojem proslavio 50 godina izlaženja.</s><s>Punih 16 godina Biološki list izlazio je  svakog mjeseca izuzev jula i augusta, a u daljem periodu pojavljivao se u dvobrojevima tj. svaki drugi mjesec.</s><s>Tiraž časopisa se mijenjao s tim da je na početku njegovog izlaženja bio 5000 primjeraka, a kasnije je dosegao čak 15000 primjeraka, a tokom rata značajno manje svega 3500.</s><s>Distribucija časopisa se odvijala putem povjerenika u školama u Bosni i Hercegovini, ali i izvan njenih granica.</s><s>Finansiran je najviše samostalno, mada nije povremeno izostala pomoć PMF-a, Ministarstva obrazovanja i dr., a tokom rata niz humanitarnih organizacija.</s>

<s>Posebnu vrijednost Biološkog lista, a i specifičnost u odnosu na druge časopise sličnog profila, bila je stalna rubrika „Đački radovi“ u kojoj su objavljivani originalni tekstualni i ilustrativni radovi đaka.</s><s>Njihv odziv je bio vrlo velik i ponekada je Uredništvu bilo teško odabrati među vrlo kvalitetnim radovima one koje će objaviti, jer je prostor u časopisu bio ograničen.</s><s>Komunikacija s učenicima je bila stalna i preko bioloških pitanja koja su oni često postavljali.</s><s>Na ta pitanja dobivali su odgovore u posebnim rubrikama.</s>

<s>Nakon kontinuiranog izlaženja Biološkog lista punih 50 godina, bez prestanka čak i tokom proteklog rata, nažalost, ovaj eminentni časopis prestao je dolaziti  u škole bosanskohercegovačkih učenika.</s><s>Period pred agresiju na BiH i do 2004., Biološki list je preživio, prije svega,  zahvaljujući izuzetnim animatorskim i stvaralačkim sposobnostima prof. dr. Dubravke Šoljan.</s><s>Nadamo se da će njegov osnivač Biološko društvo BiH, u prvom redu, biti ponovo zainteresiran za objavljivanje Biološkog lista u skorijoj budućnosti, možda, u elektronskoj formi koja je primjerena vremenu i prihvatu učeničke populacije.</s>

<s>Povezano 
Prirodno-matematički fakultet u Sarajevu
Biološki institut Univerziteta u Sarajevu</s>

<s>Reference</s>

<s>Univerzitet u Sarajevu</s>

